אליקים גאטינייו

הרב אליקים גאטינייו (ה'תפ"ה, 1725 בערך - ה' בשבט תקנ"ה, 25 בינואר 1795) היה דיין, פרשן ופוסק באזמיר.

ביוגרפיה

נולד לרבי יצחק גאטינייו (הראשון), שגידלו לתורה מינקות והרבה לשבח אותו: ספר יצחק ירנן, הקדמת המחבר.

בי"ח בתמוז התק"ב, עת פרצה שריפה באזמיר, ונשרפו בתי הכנסת ובתי המדרש עד ש"לא נמצא גם ספר ללמוד"אגורה באהלך, הקדמת המחבר, נסעו הרב אליקים יחד עם הוריו, אף שהיה אביו בן יותר מ-70, לקושטא כדי שיוכל ללמוד תורה. בקושטא, למד הרב אליקים אצל הדיין רבי שלמה אמארילייו והיה הולך עמו ללמוד אצל דודו של רבו, הרב משה אמארילייו, בעל ספר דבר משה. רבי אליקים ומשפחתו נשארו בקושטא כ-20 חודשים, וסבלו מעוני ורעב. לאחר מכן שב עם משפחתו לאזמיר.

באזמיר שב הרב ללמוד אצל רבי יהודה אשכנזי, אצלו גדל להיות מגדולי החכמים באזמיר, וכיהן כדיין יחד עם רבי רבי דוד בכר אבואלעפיה.

בנו הוא הרב יצחק גאטינייו, מחבר ספר בית ישחק על הרמב"ם.

בשנת תקנ"ה נפטר באזמיר.

 חיבוריו 
 אגורה באהלך - שו"ת וחידושי הלכה הנזכר רבות בספרי רבני טורקיה. בספר קיימות תשובות מכת"י מהרדב"ז ומהרב אברהם הכהן מצפת.
 יצחק ירנן (שאלוניקי תקמ"ו) - חידושים ופלפולים על סדר משנה תורה לרמב"ם.
 תועפת ראם (אזמיר תקנ"ז) - פירוש לפירושו של הרא"ם על פירוש רש"י לתורה. נדפס מחדש בתשפ"ב בירושלים.; 
 הגהותיו לגיליון ספר פרשת דרכים שלו נדפסו מכתב ידו באלול התש"ס על ידי חברת אהבת שלוםמקבציאל, גיליון כ"ח, אלול תש"ס, עמ' כט-לו..
 חידושים למסכת גיטין (כת"י) - נשרפו במגדלים (דרנדל) בתשרי התר"ו.רבי יהודה בנבנישתי, זכר דבר, דף ט"ו עמוד א

 לקריאה נוספת 
 מקבציאל, גיליון כ"ח, אלול תש"ס, עמ' כט.

קישורים חיצוניים




 הערות שוליים 

קטגוריה:איזמיר: רבנים
קטגוריה:מחברי ספרי שו"ת
קטגוריה:פרשני הרמב"ם
קטגוריה:האימפריה העות'מאנית: רבנים
קטגוריה:נפטרים ב-1795